Source: https://www.zakonypreludi.sk/zz/1997-96
Timestamp: 2020-02-26 17:53:15+00:00
Document Index: 5753136

Matched Legal Cases: ['§ 10', 'súd ', 'čl. 125', '§ 10', 'čl. 13', 'čl. 12', 'čl. 20', 'čl. 68', 'čl. 65', '§ 6', '§ 8']

96/1997 Z. z. Nález Ústavného súdu Slovenskej republiky z 26. marca 1997 vo veci vyslovenia nesúladu ustanovenia §... | Aktuálne znenie
96/1997 Z. z.
Nález č. 96/1997 Z. z.Nález Ústavného súdu Slovenskej republiky z 26. marca 1997 vo veci vyslovenia nesúladu ustanovenia § 10 ods. 1 písm. f) a g) všeobecne záväzného nariadenia hlavného mesta Slovenskej republiky Bratislavy č. 3/1991 z 18. decembra 1991 o Mestskej polícii hlavného mesta Slovenskej republiky Bratislavy v znení všeobecne záväzného nariadenia hlavného mesta Slovenskej republiky Bratislavy č. 7/1995 z 26. októbra 1995 a všeobecne záväzného nariadenia hlavného mesta Slovenskej republiky Bratislavy č. 7/1996 z 27. júna 1996 s Ústavou Slovenskej republiky, so zákonom Slovenskej národnej rady č. 369/1990 Zb. o obecnom zriadení v znení neskorších predpisov a so zákonom Slovenskej národnej rady č. 564/1991 Zb. o obecnej polícii v znení neskorších predpisov
Čiastka 44/1997
Platnosť od 08.04.1997
Účinnosť od 08.04.1997
Aktuálne znenie 08.04.1997
z 26. marca 1997
Ústavný súd Slovenskej republiky v senáte zloženom z predsedu JUDr. Júliusa Černáka a zo sudcov JUDr. Ľubomíra Dobríka a JUDr. Jána Drgonca na verejnom zasadnutí 26. marca 1997 prerokoval návrh generálneho prokurátora Slovenskej republiky na začatie konania podľa čl. 125 písm. c) Ústavy Slovenskej republiky o vyslovenie nesúladu označených ustanovení všeobecne záväzného nariadenia hlavného mesta Slovenskej republiky Bratislavy č. 3/1991 z 18. decembra 1991 o Mestskej polícii hlavného mesta Slovenskej republiky Bratislavy v znení neskorších predpisov s Ústavou Slovenskej republiky, so zákonom Slovenskej národnej rady č. 369/1990 Zb. o obecnom zriadení v znení neskorších predpisov a so zákonom Slovenskej národnej rady č. 564/1991 Zb. o obecnej polícii v znení neskorších predpisov a takto
1. Ustanovenie § 10 ods. 1 písm. f) a g) všeobecne záväzného nariadenia hlavného mesta Slovenskej republiky Bratislavy č. 3/1991 z 18. decembra 1991 o Mestskej polícii hlavného mesta Slovenskej republiky Bratislavy v znení všeobecne záväzného nariadenia hlavného mesta Slovenskej republiky Bratislavy č. 7/1995 z 26. októbra 1995 a všeobecne záväzného nariadenia hlavného mesta Slovenskej republiky Bratislavy č. 7/1996 z 27. júna 1996 nie je v súlade s čl. 13 ods. 2 a 3 v spojení s čl. 12 ods. 1 druhá veta, s čl. 20 ods. 1, čl. 68 v spojení s čl. 65 Ústavy Slovenskej republiky, s § 6 ods. 1 prvá a druhá veta zákona Slovenskej národnej rady č. 369/1990 Zb. o obecnom zriadení v znení neskorších predpisov ani s § 8 ods. 1 zákona Slovenskej národnej rady č. 564/1991 Zb. o obecnej polícii v znení neskorších predpisov.
Dňom vyhlásenia tohto nálezu v Zbierke zákonov Slovenskej republiky strácajú označené ustanovenia všeobecne záväzného nariadenia hlavného mesta Slovenskej republiky Bratislavy č. 3/1991 z 18. decembra 1991 o Mestskej polícii hlavného mesta Slovenskej republiky Bratislavy v znení všeobecne záväzného nariadenia hlavného mesta Slovenskej republiky Bratislavy č. 7/1995 z 26. októbra 1995 a všeobecne záväzného nariadenia hlavného mesta Slovenskej republiky Bratislavy č. 7/1996 z 27. júna 1996 účinnosť. Ak mestské zastupiteľstvo hlavného mesta Slovenskej republiky Bratislavy neuvedie označené ustanovenia všeobecne záväzného nariadenia do súladu s Ústavou Slovenskej republiky, so zákonom Slovenskej národnej rady č. 369/1990 Zb. o obecnom zriadení v znení neskorších predpisov a so zákonom Slovenskej národnej rady č. 564/1991 Zb. o obecnej polícii v znení neskorších predpisov, strácajú po uplynutí šiestich mesiacov od vyhlásenia tohto nálezu v Zbierke zákonov Slovenskej republiky platnosť.